Държавен вестник, бр. 9, 2018 г., стр. 17

БРОЙ  9	
Д Ъ Р Ж А В Е Н  В Е С Т Н И К 	
СТР.  17  
риодичен контрол и обследване на състоянието 
на съоръженията (конструкция, устройства и 
др.), почистване на съоръженията, събиране, 
обработване и съхраняване на получената ин­
формация при техническата експлоатация на 
ВиК системите, работа с потребителите и др.
Чл. 6. (1) ВиК операторът трябва да разполага 
най-малко със следната техника и оборудване, 
необходими за непрекъснато предоставяне на 
ВиК услуги в границата на съответната обо­
собена територия:
1. техника и оборудване за работа на де­
нонощна аварийна група за откриване и 
отстраняване на аварии по ВиК системите и 
съоръженията;
2. комбинирана машина за продухване и 
почистване на канали и канализационни шахти;
3. превозни средства и багери за експлоатация 
и поддръжка на ВиК системите и съоръженията;
4. техника и оборудване за намаляване на 
водата, която не носи приходи, за откриване на 
течове и за измерване на водното количество 
и на налягането.
(2) Изпълнението на изискванията по ал. 1 
се доказва с документи.
Чл. 7. (1) ВиК операторите трябва да поддър­
жат 24-часова безплатна телефонна линия за 
съобщаване на аварии, както и за предоставяне 
на справки, информация и др.
(2) ВиК операторът трябва да поддържа 
интернет страница, която:
1. да е достъпна за всички потребители на 
територията на страната;
2. да предоставя своевременна информация 
за всички планирани и аварийни ремонти, вклю­
чително за тяхната очаквана продължителност;
3. да съдържа информация за контакт с ВиК 
оператора, включително телефон, електронен 
адрес и приемно време за среща с физически и 
юридически лица във връзка с жалби, въпроси 
и консултации;
4. да дава възможност за подаване на жалби, 
молби и сигнали от физически и юридически 
лица, като ги регистрира с входящ номер;
5. да дава възможност на потребителите да 
извършват проверка за фактурирани ВиК услуги;
6. да съдържа друга информация, посочена 
в нормативен акт.
(3) ВиК операторът трябва да разполага със 
софтуерен счетоводен продукт за обработване 
на данните за приходите от дейността по пре­
доставяне на ВиК услуги.
(4) За целите на изграждането, стопанисва­
нето, поддържането, експлоатацията и предос­
тавянето на данни при проектирането на ВиК 
системите ВиК операторът трябва да създаде 
и да поддържа следните регистри и системи:
1. Регистър на активи, който съдържа вида 
на актива, годината на въвеждане в експлоа­
тация, техническите параметри и др.;
2. Географска информационна система, коя­
то съдържа информация за местоположението 
на съоръженията по ВиК системите, както и 
специфични технически параметри и др.;
3. Регистър на авариите, който съдържа вида 
на аварията, местоположението и др.;
4. регистри, които съдържат лабораторните 
изследвания за качеството на питейните и на 
отпадъчните води, включително на входа и 
изхода в пречиствателните станции за питейни 
води и в пречиствателните станции за отпадъчни 
води – дата на пробовземане, пункт, параметри, 
стойност на показателите и др.;
5. Регистър на жалбите;
6. Регистър за утайките от пречиствателната 
станция за отпадъчните води;
7. регистри, които съдържат резултатите от 
измерваните параметри в пречиствателните 
станции за питейни води и в пречиствателните 
станции за отпадъчни води.
(5) Изпълнението на изискванията на ал. 1, 
2 и 3 се доказва със:
1. договор с предприятие, което предоставя 
телекомуникационни услуги – за изискването 
по ал. 1;
2. договор с предприятие, доставчик на ус­
луга, за поддържане на интернет страница – за 
изискването по ал. 2;
3. договор с предприятие, носител на правата 
върху софтуера по  ал. 3, освен в случаите, ко­
гато софтуерът е собственост на ВиК оператора.
Чл. 8. (1) При извършването на други 
икономически дейности ВиК операторът ор­
ганизира счетоводното си отчитане, така че 
финансирането, предоставено за изграждане 
на инфраструктура, да не може да се използва 
за кръстосано субсидиране или за непряко 
субсидиране на тези дейности, включително 
за експлоатацията на инфраструктурата.
(2) ВиК операторът е длъжен да спазва спе­
циалните изисквания за счетоводна и регула­
торна отчетност, предвидени в нормативен акт.
Раздел ІІІ
Професионални и квалификационни изисква­
ния към персонала на ВиК оператора
Чл. 9. (1) Законните представители на юри­
дическото лице – ВиК оператор, следва да са 
лица с висше инженерно, икономическо или 
юридическо образование, с образователно-
квалификационна степен „магистър“ и трябва 
да имат:
1. най-малко 5 години професионален опит 
на ръководна позиция в предприятие с основен 
предмет на дейност – предоставяне на кому­
нални услуги, или
2. най-малко 5 години трудов стаж във ВиК 
оператор, от които две години на ръководна 
позиция.
(2) Лицата по ал. 1 се избират след прове­
ден конкурс от едноличния собственик или от 
орган, упълномощен от общото събрание на 
търговското дружество.